O`zbekistonlik olima Argentinada yuksak mukofot bilan taqdirlandi

Argentina poytaxti Buenos-Ayres shahrida Butunjahon fanlar akademiyasining umumiy yig`ilishi bo`lib o`tdi.

 

Unda O`zbekiston Milliy universiteti o`qituvchisi Dilfuza Egamberdieva ishtirok etdi. “Pravda Vostoka” nashrining xabar berishicha, u qishloq xo`jalik ekinlarining atrof-muhit salbiy omillariga nisbatan chidamliligini oshiradigan texnologiyalar rivojiga qo`shgan hissasi uchun medal bilan mukofotlandi. 

 

Iste`dodli olima Dilfuza Egamberdieva 20 yildan buyon biologiya va tuproqshunoslik fakulteti laboratoriyasida faoliyat yuritib keladi. 2000 yilda unga Berlindagi Gumboldt universiteti tomonidan qishloq xo`jaligi bo`yicha fahrli doktorlik darajasi berilgan. 

 

Ta`kidlash joiz, olima qo`lga kiritgan mukofot unga o`simliklardagi kasalliklarni boshqarib, ularni ekologik toza mahsulotlarga aylantiradigan mikroorganizmlarni etishtirish bo`yicha tadqiqot ishlarini davom ettirish imkonini beradi.